Α4-0354/96

Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τις αγωγές παραλείψεως στον τομέα της προστασίας των συμφερόντων των καταναλωτών (COM(95)0712 - C4-0127/96 - 96/025(COD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τίτλος

>Αρχικό κείμενο>

Πρόταση οδηγίας του Κοινοβουλίου και του Συμβουλίου σχετικά με τις αγωγές παραλείψεως στον τομέα της προστασίας των συμφερόντων των καταναλωτών

>Κείμενο μετά την ψηφοφορία στο ΕΚ>

(Η τροπολογία αφορά αποκλειστικά το ισπανικό κείμενο και ισχύει για όλο το κείμενο.)

(Τροπολογία 3)

Πρώτη αιτιολογική σκέψη

>Αρχικό κείμενο>

ότι ορισμένες κοινοτικές οδηγίες που παρατίθενται στον κατάλογο ο οποίος επισυνάπτεται στην παρούσα οδηγία ορίζουν κανόνες στον τομέα της προστασίας των οικονομικών συμφερόντων των καταναλωτών[semigr ]

>Κείμενο μετά την ψηφοφορία στο ΕΚ>

ότι ορισμένες κοινοτικές οδηγίες που παρατίθενται στον κατάλογο ο οποίος επισυνάπτεται στην παρούσα οδηγία ορίζουν κανόνες στον τομέα της προστασίας των οικονομικών συμφερόντων των καταναλωτών, καθώς επίσης, σε ορισμένες περιπτώσεις, των συμφερόντων των προσώπων που ασκούν εμπορική, βιομηχανική και βιοτεχνική δραστηριότητα και του κοινού εν γένει, έναντι συγκεκριμένων παράνομων πράξεων και των επιπτώσεών τους εκ του αθέμιτου ανταγωνισμού[semigr ]

(Τροπολογία 6)

Δέκατη τρίτη αιτιολογική σκέψη

>Αρχικό κείμενο>

ότι τα κράτη μέλη είναι αρμόδια να ορίζουν σε εθνικό επίπεδο τους οργανισμούς ή/και τις οργανώσεις που νομιμοποιούνται προς άσκηση αγωγής για τους σκοπούς της παρούσας οδηγίας[semigr ] ότι είναι σκόπιμο να εφαρμόζεται η αρχή της αμοιβαίας αναγνώρισης αυτών των νομιμοποιούμενων φορέων από τα κράτη μέλη[semigr ]

>Κείμενο μετά την ψηφοφορία στο ΕΚ>

ότι τα κράτη μέλη είναι αρμόδια να ορίζουν σε εθνικό επίπεδο τους οργανισμούς ή/και τις οργανώσεις που νομιμοποιούνται προς άσκηση αγωγής για τους σκοπούς της παρούσας οδηγίας, συμπεριλαμβανομένων των οργανισμών ή οργανώσεων ευρωπαϊκού επιπέδου που εδρεύουν στο έδαφός τους[semigr ] ότι είναι σκόπιμο να εφαρμόζεται η αρχή της αμοιβαίας αναγνώρισης αυτών των νομιμοποιούμενων φορέων από τα κράτη μέλη[semigr ]

(Τροπολογία 7)

Δέκατη πέμπτη αιτιολογική σκέψη

>Αρχικό κείμενο>

ότι η παρούσα οδηγία δεν πρέπει να θίγει τους κανόνες του ιδιωτικού διεθνούς δικαίου ή τις ισχύουσες συμφωνίες μεταξύ των κρατών μελών,

>Κείμενο μετά την ψηφοφορία στο ΕΚ>

ότι η παρούσα οδηγία δεν πρέπει να θίγει τους κανόνες του ιδιωτικού διεθνούς δικαίου ή τις ισχύουσες συμφωνίες μεταξύ των κρατών μελών, πράγμα το οποίο συνεπάγεται ότι ο εθνικός νόμος που εφαρμόζεται επί της ουσίας της διαφοράς, βάσει των προαναφερθέντων κανόνων, πρέπει να εφαρμόζεται στην ολότητά του[semigr ]

(Τροπολογία 8)

Αιτιολογική σκέψη 15α (νέα)

>Κείμενο μετά την ψηφοφορία στο ΕΚ>

ότι σε περίπτωση που τα κράτη μέλη εξαρτήσουν τον καθορισμό των δράσεων που προβλέπονται από την παρούσα οδηγία από τη εκ των προτέρων παραπομπή σε έναν εξειδικευμένο εθνικό φορέα, θα πρέπει να καθορισθεί προθεσμία όχι μεγαλύτερη από τριάντα εργάσιμες ημέρες από την ημέρα που υποβλήθηκε η αίτηση παρέμβασης στον αρμόδιο φορέα, μετά την εκπνοή της οποίας, σε περίπτωση που δεν θα έχει απαντήσει ο εξειδικευμένος φορέας, ο αιτών θα έχει το δικαίωμα να προσφύγει απευθείας στην αρμόδια αρχή[semigr ]

(Τροπολογία 9)

Αιτιολογική σκέψη 16α (νέα)

>Κείμενο μετά την ψηφοφορία στο ΕΚ>

ότι το ευεργέτημα των διατάξεων της παρούσας οδηγίας μπορεί να καλύψει και τις μελλοντικές εκείνες οδηγίες των οποίων το αντικείμενο θα αντιστοιχεί στους γενικούς στόχους στους οποίους αποβλέπουν οι εν λόγω αγωγές επί παραλείψει[semigr ]

(Τροπολογία 10)

Άρθρο 1, παράγραφος 1

>Αρχικό κείμενο>

1. Η παρούσα οδηγία έχει ως αντικείμενο το συντονισμό των νομοθετικών, κανονιστικών και διοικητικών διατάξεων των κρατών μελών σχετικά με τα μέσα προστασίας που επιτρέπουν την εξασφάλιση της προστασίας των συμφερόντων των καταναλωτών, ώστε να υπάρχει εγγύηση της εύρυθμης λειτουργίας της εσωτερικής αγοράς.

>Κείμενο μετά την ψηφοφορία στο ΕΚ>

1. Η παρούσα οδηγία έχει ως αντικείμενο την εναρμόνιση των νομοθετικών, κανονιστικών και διοικητικών διατάξεων των κρατών μελών σχετικά με τα μέσα προστασίας που σκοπό έχουν την προστασία των συλλογικών συμφερόντων των καταναλωτών, των προσώπων που ασκούν εμπορική, βιομηχανική ή βιοτεχνική δραστηριότητα, καθώς και των συμφερόντων του κοινού εν γένει, έναντι των παραβάσεων που μνημονεύει το άρθρο 2, ώστε να διασφαλιστεί η εύρυθμη λειτουργία της εσωτερικής αγοράς.

(Τροπολογία 11)

Άρθρο 1, παράγραφος 2

>Αρχικό κείμενο>

2. Για τους σκοπούς της παρούσας οδηγίας, ως παράβαση νοείται κάθε ενέργεια αντίθετη στις διατάξεις των οδηγιών που περιέχονται στο παράρτημα και που έχουν ενσωματωθεί στο εσωτερικό δίκαιο των κρατών μελών, η οποία βλάπτει τα συμφέροντα των καταναλωτών.

>Κείμενο μετά την ψηφοφορία στο ΕΚ>

2. Για τους σκοπούς της παρούσας οδηγίας, ως παράβαση νοείται κάθε ενέργεια αντίθετη προς τις διατάξεις των οδηγιών που περιέχονται στο παράρτημα και που έχουν ενσωματωθεί στο εσωτερικό δίκαιο των κρατών μελών, η οποία βλάπτει τα συμφέροντα των καταναλωτών ή συμβάλλει στη δημιουργία αθέμιτου ανταγωνισμού, ή είναι αντίθετη γενικώς προς το συμφέρον του κοινού.

(Τροπολογία 13)

Άρθρο 2, παράγραφος 1, σημείο α)

>Αρχικό κείμενο>

α) να διατάσσει, εντός σύντομης προθεσμίας και, κατά περίπτωση,με τη διαδικασία των ασφαλιστικών μέτρων, την παύση ή την απαγόρευση κάθε πράξης που συνιστά παράβαση[semigr ]

>Κείμενο μετά την ψηφοφορία στο ΕΚ>

α) να διατάσσει, με τη διαδικασία των ασφαλιστικών μέτρων, την παύση ή την απαγόρευση κάθε πράξης που συνιστά παράβαση[semigr ]

(Τροπολογία 14)

Άρθρο 2, παράγραφος 1, σημείο β)

>Αρχικό κείμενο>

β) ενδεχομένως, να λαμβάνει τα απαιτούμενα μέτρα για την επανόρθωση των συνεπειών της παράβασης, συμπεριλαμβανομένης της δημοσίευσης της απόφασης[semigr ]

>Κείμενο μετά την ψηφοφορία στο ΕΚ>

β) ενδεχομένως, να λαμβάνει ή να απαιτεί τη λήψη των αναγκαίων μέτρων για την επανόρθωση των συνεπειών της παράβασης, συμπεριλαμβανομένης της δημοσίευσης της απόφασης[semigr ]

(Τροπολογία 15)

Άρθρο 2, παράγραφος 1, σημείο γ)

>Αρχικό κείμενο>

γ) να καταδικάζει τον εναγόμενο στην καταβολή προς τον ενάγοντα, σε περίπτωση μη εκτέλεσης της απόφασης μετά τη λήξη της προθεσμίας που ορίζει, συγκεκριμένου ποσού ανά ημέρα καθυστέρησης ή κάθε άλλου ποσού που προβλέπεται από την εθνική νομοθεσία για την εξασφάλιση της εκτέλεσης των αποφάσεων[semigr ]

>Κείμενο μετά την ψηφοφορία στο ΕΚ>

γ) να καταδικάζει τον εναγόμενο στην καταβολή προς το κράτος ή τον δικαιούχο που προβλέπεται από την εθνική νομοθεσία, σε περίπτωση μη εκτέλεσης της απόφασης μετά τη λήξη της προθεσμίας που ορίζει, συγκεκριμένου προστίμου ανά ημέρα καθυστέρησης ή να του επιβάλλει κάθε άλλη ποινή οικονομικής φύσης που προβλέπεται από την εθνική νομοθεσία για την εξασφάλιση της εκτέλεσης των αποφάσεων[semigr ]

(Τροπολογία 16)

Άρθρο 2α (νέο)

>Κείμενο μετά την ψηφοφορία στο ΕΚ>

Άρθρο 2α

Τυχόν αυστηρότεροι όροι της εθνικής νομοθεσίας ενός κράτους μέλους ως προς την αναγνώριση, στο πλαίσιο της έννομης τάξης του, των ομοσπονδιών που νομιμοποιούνται για την άσκηση αγωγής, δεν θίγονται από την παρούσα οδηγία.

(Τροπολογία 17)

Άρθρο 3, παράγραφος 1, εισαγωγικό τμήμα

>Αρχικό κείμενο>

1. Για τους σκοπούς της παρούσας οδηγίας, ως «νομιμοποιούμενος φορέας» προς άσκηση αγωγής νοείται κάθε οργανισμός ή οργάνωση που έχει, σύμφωνα με την εθνική νομοθεσία, έννομο συμφέρον να επιβάλλει την τήρηση των διατάξεων που αναφέρονται στο άρθρο 1 και συγκεκριμένα:

>Κείμενο μετά την ψηφοφορία στο ΕΚ>

1. Για τους σκοπούς της παρούσας οδηγίας, ως «νομιμοποιούμενος φορέας» προς άσκηση αγωγής νοείται κάθε οργανισμός ή οργάνωση που έχει συσταθεί κατάλληλα σύμφωνα με την ισχύουσα νομοθεσία ενός κράτους μέλους και έχει έννομο συμφέρον να επιβάλλει την τήρηση των διατάξεων που αναφέρονται στο άρθρο 1 και συγκεκριμένα:

(Τροπολογία 18)

Άρθρο 3, παράγραφος 1, σημείο β)

>Αρχικό κείμενο>

β) οι οργανώσεις που έχουν έννομο συμφέρον να προστατεύουν τα συμφέροντα των καταναλωτών καθώς και οι οργανώσεις εκπροσώπησης επιχειρήσεων ή επιχειρηματικές ομοσπονδίες, σύμφωνα με τα κριτήρια που καθορίζονται από την εθνικη νομοθεσία.

>Κείμενο μετά την ψηφοφορία στο ΕΚ>

β) οι οργανώσεις που έχουν έννομο συμφέρον να προστατεύουν τα συμφέροντα των καταναλωτών καθώς και οι οργανώσεις εκπροσώπησης επιχειρήσεων ή επιχειρηματικές ομοσπονδίες, εφόσον σύμφωνα με τις εθνικές διατάξεις δύνανται να υποβάλλουν τις σχετικές αιτήσεις έννομης προστασίας.

(Τροπολογία 19)

Άρθρο 3, παράγραφος 1, σημείο β)α (νέο)

>Κείμενο μετά την ψηφοφορία στο ΕΚ>

β) α οι οργανώσεις και/ή ομοσπονδίες που εκπροσωπούν καταναλωτές ή επιχειρήσεις ευρωπαϊκού επιπέδου[semigr ]

(Τροπολογίες 20 και 25)

Άρθρο 3, παράγραφος 2

>Αρχικό κείμενο>

2. Για τους σκοπούς της παρούσας οδηγίας, και με την επιφύλαξη των δικαιωμάτων που η εθνική νομοθεσία αναγνωρίζει σε άλλους φορείς, κάθε κράτος μέλος καταρτίζει σε εθνικό επίπεδο κατάλογο των νομιμοποιούμενων φορέων προς άσκηση της αγωγής που προβλέπεται στο άρθρο 2. Οι οργανισμοί και οι οργανώσεις που περιλαμβάνονται στον κατάλογο αυτό λαμβάνουν έγγραφο που πιστοποιεί την ιδιότητά τους ενώπιον των αρμόδιων δικαστικών ή άλλων αρχών.

>Κείμενο μετά την ψηφοφορία στο ΕΚ>

2. Για τους σκοπούς της παρούσας οδηγίας, και με την επιφύλαξη των δικαιωμάτων που η εθνική νομοθεσία αναγνωρίζει σε άλλους φορείς, κάθε κράτος μέλος καταρτίζει σε εθνικό επίπεδο κατάλογο των νομιμοποιούμενων φορέων προς άσκηση της αγωγής που προβλέπεται στο άρθρο 2, συμπεριλαμβανομένων, κατά περίπτωση, των οργανώσεων και/ή ομοσπονδιών που μνημονεύονται στην παράγραφο 1, σημείο β)α, εφόσον είναι εγκαταστημένες στο έδαφός του. Οι οργανισμοί και οι οργανώσεις που περιλαμβάνονται στον κατάλογο αυτό, συμπεριλαμβανομένων οπωσδήποτε των οργανώσεων που ασχολούνται με την προάσπιση των συμφερόντων των καταναλωτών, λαμβάνουν έγγραφο που πιστοποιεί την ιδιότητά τους ενώπιον των αρμόδιων δικαστικών ή άλλων αρχών.

(Τροπολογία 24)

Άρθρο 4, παράγραφος 2

>Αρχικό κείμενο>

2. Τα κράτη μέλη μπορούν να θεσπίσουν ότι η άμεση προσφυγή που προβλέπεται στην παράγραφο 1 θα είναι δυνατή ύστερα από προηγούμενη προσφυγή σε νομιμοποιούμενο προς άσκηση αγωγής φορέα του εδαφικά αρμόδιου κράτους μέλους, με στόχο ο εν λόγω φορέας να ασκήσει την αγωγή που προβλέπεται στο άρθρο 2[semigr ] στην περίπτωση αυτή, τα κράτη μέλη προβλέπουν εύλογη προθεσμία απάντησης από μέρους των εθνικών νομιμοποιούμενων φορέων.

>Κείμενο μετά την ψηφοφορία στο ΕΚ>

2. Τα κράτη μέλη μπορούν να θεσπίσουν ότι η άμεση προσφυγή που προβλέπεται στην παράγραφο 1 θα είναι δυνατή ύστερα από προηγούμενη προσφυγή σε νομιμοποιούμενο προς άσκηση αγωγής φορέα του εδαφικά αρμόδιου κράτους μέλους, με στόχο ο εν λόγω φορέας να ασκήσει την αγωγή που προβλέπεται στο άρθρο 2[semigr ] στην περίπτωση αυτή, τα κράτη μέλη προβλέπουν προθεσμία απάντησης, 20 εργάσιμων ημερών, κατ'ανώτατο όριο, από την ημερομηνία παραλαβής της προσφυγής εκ μέρους των ενδιαφερομένων νομιμοποιημένων φορέων από μέρους των εδαφικά αρμοδίων νομιμοποιημένων φορέων.

(Τροπολογία 22)

Άρθρο 5, παράγραφος 1

>Αρχικό κείμενο>

1. Τα κράτη μέλη μπορούν να προβλέπουν ή να διατηρούν υποχρέωση οχλήσεως του εναγόμενου η οποία βαρύνει το μέρος που σκοπεύει να ασκήσει αγωγή παραλείψεως[semigr ] τα κράτη μέλη που κάνουν χρήση της δυνατότητας αυτής λαμβάνουν τα κατάλληλα μέτρα ώστε οι ρυθμίσεις που διέπουν την όχληση να επιτρέπουν την άσκηση της αγωγής παραλείψεως εντός εύλογης προθεσμίας.

>Κείμενο μετά την ψηφοφορία στο ΕΚ>

1. Τα κράτη μέλη μπορούν να προβλέπουν ή να διατηρούν υποχρέωση αιτήσεως διακοπής ή εξάλειψης της αθέμιτης συμπεριφοράς ή προηγουμένης οχλήσεως του παραβιάζοντος μέρους, ως πρώτο βήμα για την άσκηση των ενεργειών που αναφέρονται στο άρθρο 2. Τα κράτη μέλη που κάνουν χρήση της δυνατότητας αυτής εγγυώνται ότι οι ρυθμίσεις που διέπουν την αίτηση αυτή ή την προηγουμένη όχληση να επιτρέπουν την άσκηση της αγωγής παραλείψεως το συντομότερο δυνατόν.

(Τροπολογία 23)

Άρθρο 6

>Κείμενο μετά την ψηφοφορία στο ΕΚ>

1. Με την επιφύλαξη της παραγράφου 2 του άρθρου 1, το ευεργέτημα των διατάξεων της παρούσας οδηγίας μπορεί να καλύψει και τις μελλοντικές εκείνες οδηγίες των οποίων το αντικείμενο θα ανταποκρίνεται στους γενικούς στόχους της παραγράφου 1 του άρθρου 1.

2. Προς το σκοπό που ορίζει το προηγούμενο εδάφιο, οποιαδήποτε εγκρινόμενη οδηγία θα πρέπει να περιέχει αναγκαστικά μνεία των σχετικών διατάξεων, καθώς επίσης και του Παραρτήματος της παρούσας οδηγίας.

3. Παρά τις ανωτέρω διατάξεις, και προς εκτέλεση των διατάξεων του παρόντος άρθρου, η Επιτροπή υποβάλλει τακτικά στο Ευρωπαϊκό Κοινοβούλιο και στο Συμβούλιο πρόταση αναθεώρησης του Παραρτήματος της παρούσας οδηγίας.

>Αρχικό κείμενο>

Κάθε τρία χρόνια και για πρώτη φορά έως τις 31 Δεκεμβρίου 2000, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση σχετικά με την εφαρμογή της παρούσας οδηγίας.

>Κείμενο μετά την ψηφοφορία στο ΕΚ>

4. Κάθε τρία χρόνια και για πρώτη φορά έως τις 31 Δεκεμβρίου 2000, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση σχετικά με την εφαρμογή της παρούσας οδηγίας.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τις αγωγές παραλείψεως στον τομέα της προστασίας των συμφερόντων των καταναλωτών (COM(95)0712 - C4-0127/96 - 96/025(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο ((COM(95)0712 - 96/0025(COD)) (( ΕΕ C 107 της 13.4.1996, σελ. 3)),

- έχοντας υπόψη το άρθρο 189 Β, παράγραφος 2 και 100 Α, της Συνθήκης ΕΚ, βάσει των οποίων η Επιτροπή του υπέβαλε την πρότασή της (C4-0127/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών και τη γνωμοδότηση της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0354/96),

1. εγκρίνει την πρόταση της Επιτροπής, με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Β, παράγραφος 2 της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. σε περίπτωση πρόθεσης του Συμβουλίου να απομακρυνθεί από το κείμενο που ενέκρινε το Κοινοβούλιο, καλεί το Συμβούλιο να το ενημερώσει σχετικά και ζητεί να τεθεί σε εφαρμογή η διαδικασία συνεννόησης[semigr ]

5. υπενθυμίζει ότι η Επιτροπή οφείλει να υποβάλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Κοινοβούλιο[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.